Cincinnati Bengals

Ang **Cincinnati Bengals** usa ka propesyonal nga Amerikanong koponan sa football nga nakabasi sa Cincinnati . Ang Bengals nakigbatok sa National Football League (NFL) isip miyembro sa American Football Conference (AFC) North division. Ang team magduwa sa ilang mga home games sa Paycor Stadium sa downtown Cincinnati . 

Ang kanhi head coach sa Cleveland Browns nga si Paul Brown nagsugod sa pagplano alang sa paghimo sa Bengals franchise kaniadtong tuig 1965, ug ang konseho sa siyudad sa Cincinnati miaprubar sa pagtukod sa Riverfront Stadium niadtong 1966. Sa katapusan, kaniadtong tuig 1967, natukod ang Bengals sa dihang ang usa ka grupo nga gipangulohan ni Brown nakadawat og pag-apruba sa prangkisa sa American Football League (AFL) kaniadtong Mayo 23, 1967, ug nagsugod sila sa pagduwa sa 1968 season.  Si Brown ang usa sa head coach sa Bengals gikan sa ilang pagsugod hangtod sa  .

Human siya gitang tang isip head coach sa Browns ni Art Modell (kinsa mipalit sa mayoriya nga bahin sa team kaniadtong  ) niadtong Enero , si Brown nagpakita og interes sa pagtukod og laing NFL franchise sa Ohio ug mitan-aw sa Cincinnati ug Columbus . Sa katapusan, iyang gipili ang una sa dihang naabot ang usa ka kasabutan tali sa siyudad, Hamilton County, ug sa Cincinnati Reds sa Major League Baseball (nga nangita og kapuli sa karaan na nga Crosley Field ) nga miresulta sa usa ka kasabutan sa pagtukod og usa ka multipurpose stadium nga mahimong host sa mga duwa sa baseball ug football. Mahitungod sa nagsingabot nga paghiusa sa AFL ug NFL, nga gikatakda nga hingpit nga mo epekto sa  season, si Brown miuyon nga moapil sa AFL isip ika-10 ug katapusang franchise niini. Ang Bengals, sama sa ubang kanhing mga team sa AFL, gi assign sa AFC human sa merger. Napili usab ang Cincinnati tungod kay, sama sa ilang mga silingan nga Reds, makakuha sila gikan sa daghang dagkong silingang mga lungsod ( Louisville ug Lexington, Kentucky ; Columbus, Dayton, ug Springfield, Ohio ) nga tanan dili molapas sa  ang gilay on gikan sa sentro sa Cincinnati, uban sa Indianapolis, hangtod nga ang Baltimore Colts mibalhin didto sa wala pa ang 1984 NFL season . 

Human sa kamatayon ni Paul Brown kaniadtong tuig 1991, ang nagkontrolar nga interes sa team napanunod sa iyang anak nga si Mike Brown . Niadtong tuig 2011, gipalit ni Brown ang mga bahin sa team nga gipanag iya sa estate sa co-founder nga si Austin Knowlton ug karon mao na ang mayoriya nga tag-iya sa Bengals franchise. 

Ang Bengals mi daog sa AFC championship niadtong , , ug sa  . Human sa matag usa sa tuig 1981 ug tuig 1988 nga mga kampeonato sa komperensya, napildi sila sa San Francisco 49ers, sa Super Bowls XVI ug XXIII . Ang team naglisod pag ayo sa dekada 1990 ug sayong bahin sa dekada 2000, diin sa maong panahon usahay gitawag sila nga "The Bungles," usa ka termino nga gimugna sa tigbalita sa Steelers nga si Myron Cope .      Pagka human sa 1990 season, ang team wala naka abot sa NFL playoffs o naka-post og winning record sulod sa 14 ka tuig. Ang Bengals miagi og daghang mga head coach kaniadtong panahona, ug daghan sa ilang mga top draft picks ang wala molampos.

Ni uswag ang kapalaran sa team sa tunga-tunga sa dekada 2000 ug hangtod sa tunga-tunga sa dekada 2010, diin sila nahimong mas makanunayon nga mga contender sa postseason, apan nag padayon sila sa paglisod sa playoffs.     Ang dakong kausaban sa Bengals nahitabo kaniadtong 2021 season, sa dihang midaog sila sa ilang unang playoff game sulod sa 31 ka tuig ug nakaabante sa una sa duha ka sunod-sunod nga AFC Championship games. Kaniadtong tuig 2021, ilang gipildi ang Kansas City Chiefs sa score nga 27–24 sa overtime ug nakaabante sa Super Bowl LVI, ang ilang unang pag-apil sa Super Bowl sulod sa 33 ka tuig, diin napildi sila sa Los Angeles Rams sa score nga 23–20.  Naka abante sila pag-usab sa duwa sa AFC Championship niadtong 2022 apan napildi sa Chiefs, ang nahimong kampeon sa Super Bowl, sa iskor nga 23-20. 

Ang team/grupo walay opisyal nga general manager. Apan, si Duke Tobin mao ang "de facto general manager" sa Bengals mahitungod kay siya ang nagdumala sa kadaghanan sa mga desisyon sa personnel.  Sa usa ka surbey kaniadtong tuig 2011, si Brown giila nga usa sa pinakagrabe nga mga tag-iya sa team sa mga propesyonal nga isport sa Amerika. 

Sa usa ka artikulo *sa Forbes* kabahin sa bili sa mga team sa NFL hangtod sa Agosto 2022, ang Cincinnati Bengals naa sa kataposang ranggo nga adunay bili nga $3 bilyon.